Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 764/13/8803	Košice II, 9.5.2014
EEČ : 2-64-281-2014

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: predavačka
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:

1)	Obvinená vyhlasuje, že spáchala skutok, ktorý je predmetom tohto trestného stíhania, ospravedlnila sa poškodenému za skutok, ktorý spáchala a svoje konanie oľutovala. Podľa vyjadrenia poškodeného tento nežiada náhradu škody spôsobenú trestným činom.
 
2)	Obvinená zložila na účet KP XXXXX šekovou poukážkou čiastku vo výške 80.- €, z ktorej 50%, teda 40.-€ patrí štátu na peňažnú pomoc obetiam trestnej činnosti a zvyšok sumy t.j. 40.-€ určila so súhlasom poškodeného v prospech Obecného úradu XXXXX, číslo účtu : XXXXX vo VÚB Banke

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: predavačka
realizované policajtom Obv.odd. PZ XXXXX pod spisovou značkou ČVS:ORP-4717/ŠA-KE-2013.
V trestnej veci proti obv. XXXXX pre prečin ublíženia na zdraví podľa § 156 ods. 1, ods. 2 písm. a) Trestného zákona 

Odôvodnenie: 
Uznesením povereného príslušníka OO PZ XXXXX sp. zn. ORP-4717/ŠA-KE-2013 zo dňa 31.12.2013 bolo podľa § 206 ods. 1 Trestného poriadku vznesené obvinenie XXXXX pre prečin ublíženia na zdraví podľa § 156 ods. 1, ods. 2 písm. a) Trestného zákona na tom skutkovom základe, ako je to uvedené do výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinená a poškodený vyslovili súhlas s uzavretím zmieru. Obvinená slobodne a vážne vyhlásila, že spáchala skutok, za ktorý je stíhaná, pričom svoje konanie oľutovala a ospravedlnila sa poškodenému za svoje konanie. Poškodený od obvinenej nežiada náhradu škody spôsobenú trestným činom. 

Obvinená zložila na účet KP XXXXX finančnú čiastku vo výške 80.- €, pričom kópia dokladu o zaplatení tvorí súčasť zmieru. Z uvedenej sumy obvinená určila 50%, teda 40.-€ štátu na peňažnú pomoc obetiam trestnej činnosti a zvyšok sumy t.j. 40.-€ určila so súhlasom poškodeného v prospech Obecného úradu XXXXX, číslo účtu : XXXXX vo VÚB Banke.

Účastníci dohody zhodne prehlásili, že zmier uzavreli slobodne, vážne, zrozumiteľne a určito. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci z hľadiska naplnenia účelu Trestného zákona, preto som rozhodol tak, ako je to vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

Mgr. Miloš Svat
prokurátor